CONVOCATÒRIA PREMI JOVES INVESTIGADORS IUMA 2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5980)
  + [Valencià](/va/acuerdo/5980)






Selector de idioma

Leer

* [Español](/es/acuerdo/5980)
* [Valencià](/va/acuerdo/5980)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PREMI JOVES INVESTIGADORS IUMA 2020[Butlletí Oficial Universitat d'Alacant](/ca/Publicacion)
=========================================================================================================

Secretaria General

Butlletí Oficial Universitat d'Alacant





CONVOCATÒRIA PREMI JOVES INVESTIGADORS IUMA 2020

Data d'aprovació
:   25/09/2020

Data de publicació
:   30/09/2020

Òrgan competent
:   Institut Universitari de Materials

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5980.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5980)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5980)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PREMI JOVES INVESTIGADORS IUMA 2020&url=https://www.boua.ua.es/va/acuerdo/5980)

**Títol:** CONVOCATÒRIA PREMI JOVES INVESTIGADORS IUMA 2020

**Secció:** CONVOCATÒRIES I CONCURSOS

**Òrgan:** Institut Universitari de Materials

**Data d'aprovació:** divendres, 25 de setembre de 2020

CONVOCATÒRIA PREMI JOVES INVESTIGADORS IUMA 2020

Objectiu

L’Institut Universitari de Materials d’Alacant (IUMA), segons els acords en la reunió del seu Consell el dia 11/07/2020, convoca el IV Premi Joves Investigadors, l’objectiu del qual és incentivar la investigació en l’Àrea de Ciència i Tecnologia de Materials.

Requisits

Els concursants hauran de ser joves doctors que hagen defensat la tesi doctoral en el període comprès entre l’1 de gener de 2017 i el 31 de desembre de 2019.

Presentació de sol·licituds

La sol·licitud per a optar al premi s’ha de presentar mitjançant el formulari habilitat en l’adreça:

<https://cvnet.cpd.ua.es/uaCuestionarios/preguntas.aspx?idcuestionario=83868&idioma=ca#/probar/valenciano>

Caldrà aportar els documents següents (en format pdf):

- Un article científic del qual el concursant siga autor. Aquest article ha de presentar un treball de recerca en l’àrea de la Ciència i Tecnologia de Materials i haver sigut publicat (o estar acceptat) en una revista de l’àrea (una de les següents del Journal of Citation Reports - Science Citation Index Expanded):

Materials Science, Biomaterials; Materials Science, Ceramics; Materials Science, Characterization & Testing; Materials Science, Coatings & Films; Materials Science, Composites; Materials Science, Multidisciplinary; Materials Science, Paper & Wood; Materials Science, Textils.

Respecte d’aquest article, el concursant ha d’aportar un escrit, de màxim 500 paraules, que resumisca les raons per les quals l’article que es presenta opta a merèixer el premi, així com la seua rellevància i transcendència per al camp de la Ciència i Tecnologia de Materials. A més, s’hi ha d’incloure informació bibliomètrica amb els indicis de qualitat de la publicació, entre els quals l’índex d’impacte de la revista, l’any de publicació, quartil en el qual es troba situada d’entre totes les de l’àrea de referència triada, nombre de cites rebudes fins a la data límit de presentació de les sol·licituds, aportació específica del o de la concursant a aquest treball, si ha merescut ser portada o contraportada de la revista o si la investigació ha sigut ressaltada en portals i notícies científiques, etc.

- El curriculum vitae del concursant, en el qual haurà de constar, almenys, la informació relativa a: formació, resultats d’investigació (articles, indicant els indicis de qualitat de la publicació, patents, comunicacions a congressos, etc.) i altres mèrits rellevants. S’ha de presentar el CV en format breu (entre 3 i 5 pàgines). Opcionalment, i si el sol·licitant ho considera oportú, a més del CV en format breu es pot aportar un CV estès.

Selecció de candidats

La comissió nomenada per l’IUMA a aquest efecte (vegeu annex 1) seleccionarà tres investigadors d’entre tots els concursants. Per a fer-ho es basarà en la qualitat del treball presentat i en els mèrits inclosos en el curriculum vitae. Els tres finalistes hauran de fer una presentació oral, que serà pública, del seu treball de recerca.

Si la situació sanitària ho permet, la presentació del treball serà presencial, i es realitzarà a l’inici de les XVII Jornades Científiques de l’Institut Universitari de Materials, que se celebraran els dies 21 i 22 de gener de 2021, davant d’un tribunal avaluador format pels membres de la comissió encarregada de realitzar la selecció dels tres finalistes i tres experts proposats pel IUMA. En cas que les XVII Jornades Científiques no es puguen celebrar presencialment, o es cancel·len, la presentació del treball es realitzaria via l’eina en línia que es designe prèviament. La data i manera de la presentació oral seran comunicades als interessats amb l’antelació suficient.

La presentació, que es podrà realitzar en qualsevol dels idiomes oficials de la Comunitat Valenciana , o en anglès, tindrà una duració màxima de 40 min. A continuació s’iniciarà un torn de preguntes, sense límit de temps, que estarà dinamitzat pels tres experts esmentats prèviament.

La puntuació dels candidats serà el resultat de les contribucions següents:

a) 40 %, valoració dels membres de la comissió seleccionadora dels finalistes.

b) 40 %, valoració de tres experts de l’àrea indicats als paràgrafs anteriors.

c) 20 %, valoració dels doctors presents en la presentació. En el cas que es realitze mitjançant una eina en línia, els doctors assistents que vulguen donar la seua valoració sobre les presentacions hauran d’indicar-ho prèviament pels mitjans que s’indicaran més endavant per a aquest propòsit.

La valoració tindrà en compte la qualitat del treball presentat pels candidats, el coneixement que hagen demostrat en l’àrea d’investigació i el seu curriculum vitae.

Dotació

1. El candidat amb més puntuació rebrà 1.200 euros (a aquesta quantitat s’hi aplicaran les retencions fiscals en funció de la legislació vigent a Espanya).

2. Cadascun dels dos finalistes rebrà 400 euros (a aquesta quantitat s’hi aplicaran les retencions fiscals en funció de la legislació vigent a Espanya).

Per a rebre el premi serà requisit indispensable que els candidats facen la presentació oral del treball. Aquesta presentació serà presencial si la situació sanitària ho permet. Si aquest és el cas i el candidat no pot garantir la seua presència en l’acte de presentació oral del seu treball de recerca, excepte per causa de força major acreditada i acceptada pel tribunal, s’entendrà que renuncia a la condició de finalista. La comissió podria llavors proposar com a finalista el següent sol·licitant amb més puntuació.

Marc legal

La dotació màxima destinada a aquesta convocatòria és de 2.000 € i està consignada en el capítol 4 del pressupost de l’Institut Universitari de Materials. L’execució d’aquesta dotació està supeditada a la disponibilitat de liquiditat de la UA.

La subvenció assignada a cada ajuda s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

A més, en cas que la presentació dels treballs es puga realitzar de manera presencial i pública, als tres investigadors seleccionats se’ls abonaran les despeses de viatge fins a un màxim de 300 €, incloent-hi la seua assistència (si així ho volen) a les XVII Jornades Científiques de l’IUMA.

Terminis

La sol·licitud de participar en el concurs al premi s’ha de presentar en un termini de 20 dies des de la publicació d’aquesta convocatòria en el BOUA (Butlletí de la Universitat d’Alacant). La resolució del procés de selecció dels tres investigadors finalistes es comunicarà l’1 de desembre de 2020.

Acceptació de les bases

La participació en aquesta convocatòria implica l’acceptació total d’aquestes bases.

Tota la informació relativa a aquesta convocatòria està disponible en: <https://iuma.ua.es/va/>

Annex 1. Comissió responsable de la selecció dels tres finalistes:

Raúl Berenguer Betrián

Reyes Calvo Urbina

Miriam Navlani García

Enrique V. Ramos Fernández

Emilio San Fabián Maroto

Alacant, 25 de setembre de 2020

M. Carmen Román Martínez

Directora de l’Institut Universitari de Materials





[Carretera Sant Vicent del Raspeig s/n  
03353 Sant Vicent del Raspeig - Alacant  
 Tel. 43 006 2192 - Fax 07 062 5057](https://www.google.es/maps/@75.012685,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12789&trk=tyah&trkInfo=tarId%1W6487063098836%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)